Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: من هم الخوارج ؟؟ الجواب: مجموعة ممكن كانوا فى جيش على بن أبى طالب فى قتاله مع معاوية بن أبى سفيان خرجوا عن جيش على بعد رفضهم فكرة التحكيم

السؤال: إن الله وملائكته يصلون على النبي يا أيها الذين آمنوا صلوا عليه وسلموا تسليماً الأحزاب 56 الجواب: صلَّى الله على محمد صلَّى الله عليه و سلم

السؤال: ما هو أجمل شيء سمعته من شخص ما على الإطلاق ؟ الجواب: حقيقى مش عارف

السؤال: صبآحكمِ ، أحآسيسِ عذبةِ تطرقِ نوآفذِ قلوبكمِ بعيداً عنِ زنزآنةِ آلتعبِ الجواب: يااا رب

السؤال: شكرا جزيلا اخى والله يبارك لئلنا وينفعنا ويوفقنا جميعا لما يحبه ويرضاه الجواب: و إياكم أخى

السؤال: وشرف لئلى اخى اذا بتسمح بارسال طلب صداقه لحضرتك الجواب: من دواعى سرورى

السؤال: انك تصير عظيم ؟ هيك شئ نابع من ادراك كافه اعظائك وحواسك بهالشئ اللى بدت تجعله عظيم ومهما صار هالشئ فيجب ان تفرضه وتجبره على الخروج الى حيز الواقع وهيك العمليه اثناء الخروج من الوعى الى ادراك الوعى ذات حاله يسمى الواقع والواقع هيك تحت سيطرتك دائما اذا بيصير عندك ايمان بالله ثم ايمان بمدركاتك الكل الجواب: أتفق معك باستثناء الواقع تحت سيطرتك نتفق إن الواقع لا يحكم حياة الإنسان لأنه محمل أمانة الاختيار و نتفق أن الله عز و جل لا يضيع أجر المحسنين

السؤال: من هو حتى لا تكون عظيما مثله الجواب: لا أنكر إن درجات العظمة تتفاوت بس على الاقل عندنا فرصة مقدّرة بحكمة الحمد لله

السؤال: المفروض تبقى من أنت حتى تكون عظيما الجواب: قصدتها بالعكس لو تخلينا عن فكرة إن الإنسان العظيم اللى قدره كبير جدا لازم يكون غنى أو مشهور بس المهم يكون حقق شىء عظيم ساعتها نعرف إن الطبيعى إن كل إنسان عنده فرصته يكون عظيم و اللى بيخلى نسبة العظماء قليلة أو نادرة هو إن قرار الأغلبية ياخدوا الطريق السهل المشهور بين الناس لكن كلنا عندنا الفرصة بشكل أو بآخر حتى أخونا الصغير الطفل اللى بيسوق التوكتوك ليل نهار

السؤال: تفتكر هو المفروض الشخص يتقبل نفسه كما هي و يغير و يطر حياتوا للافضل ولا المفروض التغيير بيجي لم بكون مش متقبل شئ معين في نفسي الجواب: خلينا نصيغها كالتالى أتقبل إنى بشر مش كامل و فى عيوب و إن حتى مميزاتى ليها حدودها مثلا لو عندى مهارة معينة فأكيد فيه ناس تتفوق على فيها و لو عندى حتى قلب طيب فأكيد فيه ناس قلوبهم أنقى منى و هكذا التقبل يوصلنى لأنى أحب نفسى بما فيها بالحلو و المر بس الحب ده هيخلينى مش عايز أظلمها و يخلينى أبقى قادر أشوفها بصورة أحسن من اللى عليها و بالتالى فلأنى بحب نفسى هبقى طموح إنها تكون أفضل من دلوقتى بس طبعا الحب المتوازن مش الانانية أنا و من بعدى الطوفان و على قدر المحبة بيكون العتاب بس ماأكونش عامل خصومة مع نفسى بسبب شىء فيها لأن ده تأثيره مدمر فى رأيى ده باختصار يعنى و مهارات الذكاء الوجدانى و تقدير الذات بتبحث فى المفاهيم اللى زى دى كويس جدا

السؤال: انا مش قصير اوزعه انا طويل واهبل الجواب: ههههههههههههه

السؤال: انت بتحاول توصل معلومه سواء فى الدراسه او فكرة كويسه بتساعده بيها ولقيت ان الشخص دة مش متقبل اصلا انه يستفاد متخفش مش هضربك الجواب: فى الغالب أسيبه لنفسه هو حر لست عليهم بمسيطر

السؤال: لو بتحاول تفيد حد بمعلومه او بشئ يقدر يستفيد منه فى المستقبل ولقيته هوآ ذات نفسه غير متقبل للاستفادة دي رد فعلك هيكون ايه ؟ الجواب: بتفرق على حسب طبيعة الشخص و طبيعة الحاجة اللى بحاول أوصلها له طبعا انت هتضربنى دلوقتى ع الإجابة دى

السؤال: طبيعى بنستدل على صحة عدم صحة الأشياء بالقواعد سواء قواعد منطقية أو رياضية أو غيره بس اتأكدنا إزاى إن القواعد دى سليمة أصلا ؟ الجواب: السؤال جزء من نسق تفكير بيفترض إن بالفعل توجد قواعد سليمة و دى نقطة مهمة مبدئيا طبعا لأن لو مافيش قواعد سليمة فعلا فالتحقق من صحة القواعد مالوش معنى حقيقى قواعد المنطق تسبق قواعد الرياضيات فى مدى البداهة بالنسبة للمنطق فهو مبنى على أفكار مبدئية بديهية بديهية بمعنى إنها واضحة لذاتها لو خدنا القياس كمثال فهو مبنى على مبدأ التضمن أو الاشتمال و هو مبدأ بديهى زى لو قلت إن السبورة كلها سوداء فعقليا مباشرة بيخطر ببالى إن كل جزء منها أسود بالفعل بشكل واضح و مش محتاج إثبات و لما أقول مثلا إن القضية الكلية يستدل بها على صحة الجزئية فى القياس المباشر برضه أبقى بتكلم فى فكرة بديهية هى بس المشكلة إن مدى بداهة الفكرة أو وضوحها فى الذهن مش دايما ثابتة عند كل الناس خصوصا لما يكون فيه ارتباط بالمصالح أو العواطف أو الأهواء و كذلك عشان بعض الناس بيخلوا أكل عيشهم على المغالطات و الخداع فمن هنا جاءت أهمية عمل زى بحث كده فى القواعد البديهية اللى بيشتغل بيها العقل فكأننا كل اللى علمناه إننا وصفنا تفكيرنا لما يكون متجرد و شفنا القواعد اللى فيه بشكل طبيعى و بيّناها بالنسبة للرياضيات فهى عبارة عن نسق تفكير بيبدأ برضه بالبديهيات الواضحة بذاتها و بعد كده المسلمات و بعد كده النظريات و لما أحب أشوف نظرية صحيحة و لا خاطئة هرجع للى بنيت عليه فإذا بنيت على نظرية هرجع للى بنيت عليه و هكذا لغاية ما نوصل للبديهيات الأولى اللى العقل بيتقبلها بطبيعته أصلا السؤال الشائك هنا طب مش ممكن تكون القواعد دى أصلا فيها خطأ لأى سبب كان بقى سواء كان سبب الشيطان الماكر عند ديكارت اللى بيخدعنا و يصور لنا الحقيقة خطأ و الخطأ حقيقة أو كان وجود قوة أعلى من العقل غير معروفة هى اللى تكشف لنا خطؤه زى ما أبو حامد الغزالى قال ؟ دى بقى مسألة التأمل فيها ممكن يكون بطرق كتير بس خلينا نبدأ برضه باستنتاج بسيط إن طالما قلنا فيه احتمال تكون خطأ يبقى معنى كده إن فيه صح و إلا مايكونش لكلمة خطأ معنى فإذا كان فيه قواعد صحيحة فده يستلزم إنها موجودة فى مكان ما سواء بقى عندنا فى العقل أو خارج العقل فى ذات أخرى غير الإنسان أنا بعتقد إن الحكمة الكلية القواعد الكافية لفهم و تفسير و تسيير كل شىء بلا استثناء موجودة عند ربنا سبحانه و تعالى و أؤمن إن لما ربنا سبحانه و تعالى خلق الإنسان و قضى بإن الإنسان مايكونش اتصاله بالله مباشر تماما جعل له وسيلة يتعرف بيها عليه و يستخدمها فى قيادة حمله للأمانة العقل و أعطى العقل مبادىء أساسية يبنى عليها بعد كده تفكيره و جزء من الابتلاء بقى إن يكون مدى وضوح المبادىء دى له نوع من الارتباط بمدى تجرد الإنسان للمبادىء دى و حفاظه عليها أنا قفزت من الاستدلال البيسط اللى ف الأول لنظرية نهائية من غير استدلال كامل لسببين المسألة لم ينتهِ التأمل فيها بالنسبة لى الكلام فيها يطول أوى و تحتاج نقاش مباشر مش ع النت أفضل عشان سهولة تركيب الأفكار على بعضها من الطرفين اللى بيفكروا و يكون نسق تفكيرهم متصل مش لكل واحد نسق منفصل

السؤال: من احد مقولات الدكتور طارق السويدان ان شباب الامة يجب ان يختارو التخصصات التي تحفز المهارات القيادية لديهم وتضعهم في موضع تطبيق هذه القيادة وان كثير من التخصصات الحديثة لا تخدم تحفيز الشخصية القيادية كم تقدر نسبة تطابق هذه الفكرة مع تخصص البرمجة والحاسبات ؟ الجواب: أعتقد إن مدى غرس الصفات القيادية عن طريق التخصصمش هو أهم شىء و إنما مدى مناسبة التخصص للشخص بالمعايير اللى ذكرها الدكتور طارق السويدان و غيره مثل الرغبة الفرصة القدرة القيم و الأولويات أما عن البرمجة فهى تنمى مهارات عقلية و نفسية مثل الإبداع التحليل حل المشكلات الإصرار و هى مهارات مهمة للقائد

السؤال: سامحك الله الجواب: آمين و إياكم

السؤال: تمام مفيش مشكلة وربنا يزيدك من العلم ويفتح عليك الجواب: و إياكم

السؤال: ازاي اعرف الحاجة نوع العلم ال بحبه ؟ اعذرني علي سخافة السؤال لكن حقيقي اي حاجة خصوصا في العلوم الثلاثة بتشدني كميا فيزيا احياء اعمل ايه ؟ الجواب: السؤال مش سخيف و لا حاجة و كنت نفسى أقدر أساعدك لكنى مش عارف إجابته

السؤال: يَآرَب ؛ أسَألُكَ الرَاحَة لَكُل مُسلَم ؛ ضَاقتّ عَليهِ دُنيَاه الجواب: آمين

السؤال: 523642764418651 663490207026092 1 الجواب: جزاكِ الله خيرا

السؤال: لو اللى قدامك معصبك قوى بتتعامل مع الموقف ازاى الجواب: مش عارف نادرة الحالة دى جدا الحمد لله

السؤال: نفسك تقول ايه لربنا الوقتي الجواب: اللى بينى و بين ربنا يبقى بينى و بين ربنا يا عمرو اللهم إلا الذكر فى الملأ دى حاجة تانية

السؤال: هل تعتبر نفسك انسان ناجح ولا فاشل ؟ الجواب: النجاح فى نظرى حالة مش صفة

السؤال: رساله لشخص ؟ الجواب: اقولهاله مباشرة

السؤال: حكمه تتذكرهآ دائمـا في حياتك الجواب: ماعتقدش إن فيه حكمة أتذكرها دائما

السؤال: شايف قرار اعتبار الاخوان جماعه ارهابيه ـازاي ؟ وهل تعتقد ان هناك رابط بين القرار وزياده تعنت الاخوان وعنفهم ؟ الجواب: إنى نذرت للرحمن صوما

السؤال: ما شاء الله هى الناس كلها بتعيد حساباتها الليلة ولا اى الجواب: ههههههههه

السؤال: فكرت تقعد مع نفسك وتشوف نفسك قدام نفسك الجواب: اها طبعا الليلة دى كانت آخر مرة حتى الآن و الحمد لله

السؤال: الله يوفق حضرتك يارب اخى وبتشكر حضرتك كتير على سعه صدرك لتلقى اسالتى وكلياتنا بلشنا من البدايه اخى وبنضع الهدف نصب اعيننا وبندعى الله يوفقنا لتحقيقه يارب شكرا جزيلا اخى والسلام عليكم ورحمه الله وبركاته الجواب: لا شكر على واجب أسعدنى مرورك و السلام عليكم و رحمة الله وبركاته

السؤال: ازيك يا عمر وحشنى جدا الجواب: يا هلا يا هلا حبيب قلبى يا رب تكون بخير

السؤال: بتشكر حضرتك كتير تقريبا نفس المنهج باذن الله بقسم الحاسب الالى بالجامعه عندنا اسف لكن لدى سؤال اخر وهو هل حضرتك تحب البرمجه ام ان حضرتك مبرمج بالفعل ؟ اذا الثانيه هى الارجح اذا هل حضرتك تعاملت مع شركات ؟ اى قمت بتسليم مشاريع قبلا الجواب: لا داع للأسف أيها الزميل العزيز لازلت مبتدئا فالإجابة هى الأولى

السؤال: شكرا جزيلا اخى الله يبارك لئلك حضرتك بالسنه الاولى بالجامعه اذا مافى اى ازعاج ففينى اسال شو اسماء المواد الدراسيه اللى صارت بالترم الاول بفضل الله الجواب: صحيح أسماء كل المواد التى ندرسها فى كل السنوات و الأقسام فى هذا الملف

السؤال: عنجد بتاسف كتير انا مو قصدى الكائنات كفلسفه للغه البرمجه انا كنت عم بقصد كتحليل الموارد الى اسس والتعامل معها مثلا تقسيم المناهج الى فصول والفصول الى دروس وفقا لتلك النظريه انا فقط كان بدى اعرف اذا موجود توافق بالمناهج مع تلك المبادئ ام لا واسف عنجد لكن حضرتك تسمح بسؤال اخر الجواب: مافهمت السؤال لا داع للاعتذار سل عما تريد أجيبك إن عرفت الجواب إن شاء الله

السؤال: السلام عليكم اذا حضرتك بتسمح لئلى بسؤال بسيط فحضرتك باذن الله كليه حاسبات ومعلومات صحيح ؟ من قواعد المنطق البرمجى اننا رح نجرد المحتوى لابسط عدد من الكائنات ليسهل علينا التعامل معها وفهم سلوكياتها لكن بالجامعه ؟ حضرتك وجدت هيك مو متوافق معك خاصه بالمناهج ام متوافق بنفس المعيار الجواب: و عليكم السلام و رحمة الله و بركاته لم نبدأ دراسة برمجة الكائنات بعد فى الفصل الدراسى الثانى إن شاء الله

السؤال: ايه اللى اتعلمته من التيرم الأول وناوى تغيرايه خلال التيرم التانى ان شاء الله الجواب: في دروس و مهارات تفصيلية متعلقة بحاجات صغيرة فى حياة الواحد بتعلمها من المواقف المختلفة و من الدراسة زى البرمجة و اللغة و أمور فى التعاملات مع الناس و حاجات عن الكلية و الكلام ده أما بقى لو بنتكلم عن الدروس الرئيسية فى الحياة 1 أن الله على كل شىء قدير و إن الإنسان لازم يكون عنده ثقة فى الله عز و جل و شجاعة فى مواجهة الواقع و يستعين بالله على كل أمر 2 إنى ما أهملش التوازن و تصفية الذهن و قضاء بعض الوقت فى إجازة من التواصل الدائم مع معارفى عشان أقدر أتواصل مع نفسى 3 التركيز وقت العمل للعمل و وقت المرح للمرح و لما يتعمل الاتنين فى نفس الوقت تبقى مشكلة كبرى و حمل كبير على الدماغ و على النفس ناوى أغير ايه فى الترم التانى الترم الأول كان بداية الجامعة و ظروفه كانت غير مستقرة بشكل كبير جدا فماكانش من المناسب إنى أعمل تخطيط و أنا مش عارف طبيعة الدراسة و ظروفى كل شوية تتغير لكن إن شاء الله الترم التانى عندى أمل مايكونش كده و بالتالى أرجع أخطط لدراستى و حياتى من تانى و أحاول التزم بالـ 3 دروس اللى ذكرتهم و أشياء بقى عملية هييجى وقتها إن شاء الله فبدل ماكنت مهدى النشاط بشكل كبير جدا عاوز أبدأ بنشاط عالى بقى إن شاء الله فى حاجات كانت مؤجلة

السؤال: لحظه تتمنون تكرارهااا من الاعماق الجواب: تقريبا لا يوجد لحظة بعينها و الأشياء اللى أحبها من الأعماق ممكن تحصل بأشكال و فى أحوال كتير الحمد لله

السؤال: أيهما تفضل ؟ العمل مع مدير ذو اخلاق سيئة ولكنه ملم بمهام عمله وتتعلم منه الكثير والكثير أم مع مدير ذو أخلاق رفيعة ويعتبرك كابنه ولكن غير كفء لعمله على الاطلاق وستضطر للاعتماد على نفسك دائما الجواب: سألوا واحد فى مرة تفضل تشتغل مع دكتور جراح عنده الكفاءة لكنه أخلاقه سيئة و مش مضمون و لا جراح أخلاقه عالية و صادق و كده و لكنه ماعندوش مهارة يعنى إجابته كانت لو كنت هعمل عملية جراحية فأفضل اللى عنده المهارة أما لو كنت لسة بكشف و محتاج أعرف أنا محتاج العملية و لا لأ فأنا أفضل اللى عنده أخلاق لأنه هيبقى صادق فهى تتوقف على الموقف و طبيعة العمل فى الغالب و إن كنت بطبيعتى بفضل التعامل الأخلاقى لأن الباقى بيبقى ممكن نوجد له حلول بشكل أو بآخر لكن دى برضه عمرها ماتكون الخطة أ فالخطة أ هى الجمع بين الكفاءة و الأخلاق و التنازل عن واحدة منهم مش سهل أبدا

السؤال: أنهى أصعب الظلم أم القسوة ؟ الجواب: الظلم و هو مرحلة أبعد من القسوة و ممكن تبقى القسوة موجودة مع العدل من غير العفو و أحيانا تكون القسوة لازمة فى بعض الحالات لكن الظلم لا يجوز فى أى حال إطلاقا حتى إن ربنا سبحانه و تعالى حرمه على نفسه و لا يمكن أن تستقيم فكرة واحدة لو كان ميزان العدل مختل لكن مسألة القسوة و الرحمة مختلفة

السؤال: عآرف الاجابة منين نورك الجواب: أصلى كلمتك عن موضوع المنظمة ده قبل كده بيتهيألى عموما يمكن أنا اللى اختلط على الأمر يا صديقى و حتى لو عارف الإجابة فمجرد سؤالك يفرحنى بجد و ربنا يبارك لك

السؤال: أنا من أسئلك يا صديقى الجواب: طب مانت عارف إجابة سؤال تكوين الفريق منور الاسك عموما

السؤال: فيم تستخدم الإنترنت ؟ الجواب: الاستخدام الأساسى عندى التواصل مع الناس الاستخدام التانى التعلم تقريبا مافيش حاجة تالتة

السؤال: لماذا لا تكون فريقا جيدا من زملائك فى الكليه مختارين بعناية وتمارسوا نشاطا طلابيا يشبع رغباتك وطموحاتك وتقودوا باقى الزملاء الى ما تسعى اليه من تفكير وتغيير ؟ الجواب: حاليا شغال مع أسرة صحيح مش نفس الرؤية اللى بتكلم عنها موجودة فى الأسرة لأنها بتشتغل على أمور مختلفة شوية لكنها فرصة أتعلم أكتر و أفيد فى الوقت الحالى بشك بسيط أثناء انشغالى بتطوير نفسى أما عن فريق قائم مخصوص عشان الرؤية اللى ذكرتها فى السؤال اللى فات فدى الوسيلة التانية اللى بقول إنها لسة ماتبللورتش كفاية منظمة طلابية خاصة بكلية حاسبات تشتغل على مسألة المهارات الحياتية و المهنية بشكل قوى بحيث تطلع مجموعة من الحاسوباتية عارفين ازاى يوصلوا لأنهم ينافسوا و يحققوا إنجازات عالمية فى المستقبل بس خطوة الإنشاء ممكن تبقى بعد سنة و نصف من دلوقتى فى الغالب إن شاء الله خلال الوقت ده تكون تم دراستها كويس و اكون دربت نفسى بشكل كويس و أكون عرفت الناس اللى ممكن تبقى فى الفريق التأسيسى و بللورنا الفكرة مع بعض و درسناها و خططنا لها و أكون كمان عرفت صف تانى من الأعضاء اللى ممكن يشتغلوا فى الموضوع ده و تم تحضير نظام العمل اللى نشتغل بيها و التدريبات و أخيرا أكون كونت علاقات خارجية جيدة بحيث تدعم المنظمة الكلام ده لسة ماتبللورش برضه فى نيتى أفكر فى الحكاية دى بشكل أعمق شوية فى الترم التانى إن شاء الله و أستشير بعض الناس سؤالك فى محله جدا و عندى فضول أعرف مين بيكلمنى

السؤال: ما الذى تود تغييره فى زملائك فى الكليه ؟ الجواب: نفسى بس يقدروا نفسهم و حياتهم اكتر من كده شايف إن المواهب اللى عندهم ممكن و الوقت ممكن يستغلوا بشكل أقوى من كده بكتير جدا جزء من الحكاية دى أعتقد هيحصل بمرور الوقت بشكل طبيعى بس نفسى أترك بصمة فى جزئية ازاى نبص للحياة و للمجال بشكل أعمق و بطموح أعلى و فى الوقت نفسه بجدية و مهارة تتناسب مع الطموح ده و عشان تتحقق الحكاية دى الواحد بيحتاج نوعين من المهارات و المعرفة أولا المهارات الحياتية و ده مش متعلق بالمجال بقدر ما هو متعلق بالشخص نفسه و ازاى بينظر لحياته و ازاى بيتعامل معاها و ازاى بيتعامل مع المواقف المختلفة و غيره و دى الحمد لله عندى فيها خبرة كويسة ناوى اكون بنقلها عن طريق التدريب بحيث أعمل تدريبات مهارات حياتية داخل الكلية و ربنا ييسر يكون التدريب الأول فى الترم التانى دعواتك ثانيا المهارات المهنية و دى بقى متعلقة بالمجال نفسه المهارات المتخصصة اللى تخلى الشخص يتفوق فى مجالنا بشكل خاص و دى حاجة أنا لسة مبتدىء فيها جدا و بالتالى بحاول لسة أركز على نفسى شوية أتعلم فيها كويس و بعدين أكون بسعى لنقلها لزمايلى و فى دماغى وسيلة لسة ماتبللورتش كويس و الله المستعان عذرا على الإطالة حبيت أخلى الكلام يشمل الخطوات اللى عاوز أعملها على أرض الواقع

السؤال: ايه الحاجات اللى نفسك تغيرها فى المجتمع حواليك الجواب: 1 ازاى نفكر تفكير منطقى سليم 2 ازاى نفكر تفكير ابتكارى و نوجد حلول جديدة 3 تغيير بعض الأفكار السامة و الأمور اللى شايف إنها مجرد أوهام موديانا فى داهية 4 المهارات الحياتية عموما 5 السلوك دى الحاجات اللى تجذب اهتمامى أكتر حاليا و معنى كده إن حاجات زى السياسة او التنمية المجتمعية أو الأعمال الخيرية و هكذا مش أولويات عندى و إن كانت حاجات مهمة عموما ملاحظة إجابة السؤال ده ممكن تتغير بشكل كبير الفترة الجاية

السؤال: ربنا يغفرلك ويرحمك وينقيك من ذنوبك كما ينقى الثوب الابيض من الدنس ربنا يسعدك و يجعلك فيما تحب نصيب الجواب: سبحان الله الدعوة الجميلة دى أسأل الله لك مثل ذلك و زيادة

السؤال: فضل سورة الكهف من حفظ عشر ايات من اول سورة الكهف عصم من الدجال و من قرأ سورة الكهف فى يوم الجمعة اضاء له من النور مابين الجمعتين لا تنسوا يا شباب قرااءة سورة الكهف ارسلها لكل من عندك الجواب: جزاك الله خيرا كثيرا

السؤال: من ترك شيئا لله عوضه الله خيرا منه موقف حصلك فى حياتك حسيت ى فيه بمعنى الحديث اوى الجواب: مش متذكر حاجة محددة

السؤال: مين اكتر أخ أخت بتحبهم ؟ بلاش اجابه نموذجيه واختار الجواب: مش بفكر بالشكل ده مش كل حاجة يبقى كويس إننا نفاضل فيها

السؤال: قولت اطمن عليك الجواب: سلمت من كل سوء أنا بخير و فضل من ربنا الحمد لله

السؤال: سؤال جمآعي ماذا يمثل لك يوم الجمعه الجواب: ميزته الكبيرة عندى فى الخطبة و سورة الكهف

السؤال: كثيرا ما ذكروا لنا اهمية الوقت فكيف تنظم وقتك بحيث لا تضيعه وفي نفس اللحظه تستمتع بيومك الجواب: كتاب إدارة الأولويات لستيفن كوفى تناول الفكرة دى بامتياز

السؤال: نحن ف زمن الجواب: طبيعى

السؤال: ماذا تتجاهل ف حياتك ومتى ؟ الجواب: حاولت أفكر فى الإجابة مالقيتهاش غالبا الحاجات اللى بتجاهلها لا تشغل حيز من تفكيرى و ذاكرتى يعنى و هى حاجات كتيرة بالمناسبة أنا عايش فى عالم موازى أصلا

السؤال: التعجب من أني لم أسأل عن علم في المسألة أنا سألت عن رأيك أنا بسأل كفضول لمعرفة آراء الناس فقط وفي الأخيـر رغبتك تقبل مروري الجواب: مرورك على عينى و على راسى و أنا هتسأل عن رأيى اللى قلته فبحاول لما أقول حاجة يكون عندى قاعدة أبنى عليها كلامى فالسؤال بتاع حضرتك لسة ماوصلتش لرأى واضح فيه فأنا مش من الناس اللى تحب تبنى رأيها على الظن أو التجربة المحدودة جدا

السؤال: قصدت معتقدك ورأيك فقط لا غير الجواب: مش فاهم السؤال ده و مش فاهم الهدف من علامة التعجب إذا كنت تبحث عن رأى واضح فى المسألة فهو مش عندى و إذا عندك الرأى الواضح السليم يبقى مش محتاج تسألنى

السؤال: مارأيك في الشباب الذين يتبادولون آراؤهم مع الفتيات على مواقع التواصل ؟ وقد يصل الأمر أحياناً أن يعاملون بعضهم كإخـوة الجواب: ماعنديش علم يقين فى المسألة دى أحكم بناءا عليه

السؤال: ممكن تقول الأفكار التانية ؟ الجواب: للأسف كان فيه خطأ كتابى فى الإجابة السابقة كنت أقصد أقول خلتينى أتوقف أفكر فى أبعادها التانية مش أفكار ماوصلتش لحاجة إضافية و فضلت آخد المحمل البسيط زى ما قلت لك

السؤال: تعريف الحزن أكمل الجواب: أعتذر عن إجابة السؤال

السؤال: هل تري ترين أن إصلاح التعليم تهذيب الخُلق يبدأ من المرحلة الابتدائية مع المرحلة الثانوية ام المرحلة الابتدائية فقط فكرة علي مع التعليل يا سادة الجواب: بيتهيألى المسالة محتاجة دراسة و تجريب على أرض الواقع أكتر منها انطباعات شخصية

السؤال: كتوم ام فضفاض فالكلام الجواب: على حسب الشىء اللى بتكلم عنه

السؤال: تحدثوا افتحوا ابواب قلوبكم المغلقة اطلقوا لخيالكم العنان الجواب: لا خليه مغلق دلوقتى

السؤال: اكره فى الناس الجواب: التكبر و ده مش موجود فى كل الناس طبعا

السؤال: اشْهَدُ أن لا إلاَّ و أشْهَـدُ أن مُـحَـمَّــدْ رَسُــولُ ا ارسلوها لكل اللي انتوا حاطين لهم فولو و شوفوا كم واحد حيذكر الله بسببك الجواب: أشهد أن لا إله إلا الله و أن محمدًا عبد الله و رسوله

السؤال: كيف تفهم ين رحم الله امرءاً عرف قدر نفسه الجواب: رغم إن العبارة تعتبر بسيطة نسبيا بس خلتينى أتوقف عندها أفكار فى أبعادها التانية بعدين فضّلت آخدها على المحمل البسيط شىء مهم إن الواحد يكون عارف هو كويس فى ايه و مش كويس فى ايه و إنه نقاط قوته و مميزاته مش مكتسبها بذاتيته و إنما بهداية ربنا ليه

السؤال: كرامتك ام سعادتك ؟ الجواب: الكرامة جزء من السعادة و ماقدرش أفرط فى واحدة منهم لأن التانية من غيرها قيمتها مفقودة لكن لو على حالة الاستمتاع المؤقتة دى فإذا تعارضت مع الكرامة ف الكرامة أولى طبعا

السؤال: لو حد في حاسبات بس تايه ومش عارف يبدئ ازاي او يعمل ايه علشان ياخد خطوة بجد في البرمجه وتعلم لغه صح تنصحه بايه ؟ الجواب: أنا لما ببقى فى الحالة دى بحاول أخد فرصة ألاحظ الدنيا ماشية ازاى فى البرمجة و ايه اللى أحتاجه عشان أمارسها كويس البرمجة بتحتاج تفكير منطقى و تفكير ابتكارى مع بعض صبر على التعلم و التجربة بعد ماعرف المبادىء اللى زى دى و أقويها عندى أبدأ أشوف ايه اللغة اللى هبدأ بيها عن نفسى مثلا هشتغل شوية الفترة الجاية إن شاء الله و هو المستعان ممكن أنضم لفريق عمل نتعلم مع بعض و ده اختيار إيجابى جدا ممكن أتعلم عن طريق حاجات كتير بتكمل بعض القراءة البحث فى مواقع تعليم البرمجة البحث عن أفكار برامج و تدريبات و محاولة تنفيذها التدرب على إنى أجيب الأفكار من عندى و أنفذها من الألف إلى الياء الكورسات اللى ع النت لسة ماشتغلتش عليها بس ممكن تفيد و الله أعلم خلينا نختصر ده فى كلمتين حبها من قلبك و اصبر و اتعب عليها الوسائل و الأساليب بعد كده كتير أوى

السؤال: تعريف السعآدة أكمل الجواب: أن تعيش و تحب و تتعلم و تترك وراءك الأثر الطيب كما قالوا

السؤال: فى انشطة فى مكتبة مصر ممكن نستفيد منها فى الاجازة ؟ الجواب: مش عارف مركز حاليا فى شغل الفريق و مش متابع الأنشطة التانية للمكتبة بس اللى فاكره إن يوم السبت الجاى إن شاء الله الساعة 6 فيه صالون ثقافى عن التنمية غير كده بقى ممكن تسأل ى هناك

السؤال: قول أول أمنية تخطر على بالك دلوقتى الجواب: شغل فريق ممكن الفترة الجاية يكون كما يجب أن يكون و الله المستعان

السؤال: حاسبات رايك فيها الجواب: كلية رائعة جدا حبيبتى دى

السؤال: تكلم عن الحياة من منظورك الجواب: ابتلاءات مؤقتة

السؤال: عندك كام اخ واخت ؟ الجواب: بعد شوية تفكير قررت ما أجاوبش على أسئلة متعلقة بالأسرة على أسك

السؤال: ايه اقتراحك للخروج من ملل الاجازه وهل في اقتراحات في دماغك ممكن تتعمل علي الجروب ولا هنمشي بالبركه لحد لما ربنا يكرمنا بفكره حلوه الجواب: اقتراحى للخروج من ملل الاجازة التركيز فى حاجة مفيدة

السؤال: هتكملو إن شاء الله تنميه في الموسمـ الجاآي في المكتبه الجواب: اها إن شاء الله يحصل

السؤال: صلي على النبي 10 مرات وأرسلها لـ 10 أشخاص سيكون مليون 000 000 1صلاه ع النبي في ميزانك ملاحظه مهمة متقولش مش فاضي دول مليون حسنه ابعتها صدقني يمكن تكون هي دى الحسنات اللي هتشفعلك عن دخولك النار لا توقف الرسالة الجواب: صلى الله على محمد صلى الله عليه و سلم عشان أمانة القول هى اتحسبت 1000000 صلاة على النبى ازاى بالظبط

السؤال: رحم الله امرأ عرف قدر نفسه ، شكرا لك الجواب: و إياكم

السؤال: متي تقرر ان الشخص الماثل امامكم جاهل سياسيا ؟ وهل تبذل جهدا معه ام تتركه يشقي بجهله وتلتزم معه الصمت الجواب: ده على أساس إنى شايف نفسى علامة فى أمور السياسة السؤال مبنى على فكرة لا تنطبق على

السؤال: لفت نظري العنوان ماذا تقصد بالمسلمات ؟ ووعلاقة مراجعتها بالسؤال الجواب: المسلمة هى فكرة أو قناعة أو قضية يقتنع بيها الإنسان من غير دليل حقيقى عليها زى الأفكار الموروثة و زى انطباعاتنا عن الناس اللى حوالينا علاقتها بالسؤال إن الشخص محتاج يراجع انطباعه عنى عشان يقدر يسألنى و يستقبل أفكارى بالمعنى اللى أقصده فعلا منها مش بالمعنى اللى هو يتوقعه منى و إن الواحد محتاج يراجع مسلماته فى الحياة عموما عن طريق السؤال

السؤال: انت ممكن ترد وتروح حاطهُ فى الـ امتى هحس بطولي الجواب: مافهمتش حاجة

السؤال: انا مش هسألك تانى هههههههههههههههههههههههههههه الجواب: هههههههههه عقدتها انا مش كده أصل الفكرة إنى بحب دايما أربط الفكرة بتطبيقها إن أمكن أو بتعبير أدق أخلى لها قيمة

السؤال: الخلاصه فى اللي انت اتعلمته الحكمه اللى تحصلت عليها من خبرتك فى الحياه الجواب: الخلاصة مالهاش قيمة من غير تطبيقها و تطبيقها ماينفعش من غير فهمها بعمق و فهم الحكمة دى يعمق مايحصلش بالخلاصة وحدها

السؤال: استفدت من الايام اللى عشتها فى الدنيا لحد دلوقتى انـي اكمل الجواب: انت عاوزنى أضع كل حاجة اتعلمتها هنا

السؤال: يا ترى ايه سر حبك للتي شيرت ده ولبسك ليه في كل المناسبات ؟ الجواب: لا هى الحكاية مش كده بس كنا فى تدريب 6 أيام ورا بعض و لبست نفس الهدوم كل يوم كان وقت ضغط شوية و انا بطبيعتى مش بهتم باللبس أوى فاللى حصل إن اتلقطت لى صور كتير جدا بيه

السؤال: حاجه تسعد بها نفسك ان فعلتها ، ويضيق صدرك ان تركتها الجواب: تدبر القرآن الكريم حتى فى الأوقات اللى أستمر بالقراءة لكنى سرحان و الآيات مش بتلمسنى بيحصل ضيق الصدر ده الحمد لله

السؤال: الأشخاص الذين لديهم ثقةٌ حقيقية لا تتزعزع بأنفسهم ، يتم تحفيزهم عن طريق النقد أكثر مما يمكن فعله عن طريق الثناء على المدى القصير رايك الجواب: لا مش شرط و إلا ماكانش النبى صلى الله عليه وسلم يمدح الصحابة حب المدح و كراهية النقد طبيعة إنسانية تتفاوت من شخص للتانى و ممكن يبقى حد واثق فى نفسه جدا لكن يفضل برضه يكره النقد أو يكره أنواع و أساليب معينة من النقد و بشكل عام أسلوب صدق الثناء أو النقد بيفرق كتير

السؤال: مـــســـاحه لـــذكــــر الله الجواب: الله لا إله إلا هو الحى القيوم لا تأخذه سنة و لا نوم له ما فى السماوات و ما فى الأرض من ذا الذى يشفع عنده إلا بإذنه يعلم ما بين أيديهم و ما خلفهم و لا يحيطون بشىء من علمه إلا بما شاء وسع كرسيه السماوات و الأرض ولا يئوده حفظهما و هو العلىّ العظيم

السؤال: السؤال ده جالى على الآسك فقلت أعرف رأيك فيه هل تعترف بشىء اسمه الصداقة بين الرجل والمرأة الجواب: اها السؤال ده كان وصلنى قبل كده برضه و مش فاكر إجابتى كانت وقتها ايه بالظبط بس عموما كلمة صداقة ممكن تتفهم بدرجات كتير و المعنى المقصود منها بالتحديد يفرق لكن بشكل عام العلاقات الإنسانية و حدودها و طبيعة كل نوع منها ده من الأمور اللى لسة بتعلم فيها و مش حابب أقول رأيى الحالى لسة

السؤال: وجزاكم مثله يا فندم والله أنا اللى كنت مبسوطة انى لقيت حد عارفه من الجيل بتاعنا بس أنا لو عرفت اجيبهم ورق هبقى أجيبهم حضرتك علطول الجواب: الله يبارك فى عمرك بشمهندسة ميادة كفاية إنك فكرتينى بيهم يمكن ارجع لهم من وقت للتانى كتصفية للذهن و استعادة للذكريات

السؤال: هههههههههههه زى ما توقعت هما للأسف عندى الجواب: ههههههههه ماشى المشكلة إن تعب النظر عندى يخلى قراءة الـ بالنسبة لى اليمين دول صعبة جدا بس جزاك الله خيرا على كل حال فكرتينى بذكرى رائعة

السؤال: الحمد لله نيجى بقى للمفاجأة أول لينك ده تقدر تقول البوابة بتاع المكتبة دى تانى لينك لروايات رجل المستحيل تالت لينك بقى بتاع الأعداد الخاصة الجواب: ربنا يكرمك يا بشمهندسة هى موجودة عندك و لا ورق

السؤال: يعنى تقصد تقول انى أراجع انطباعى عن الشخص ده وطريقة تفكيره وعلشان أتأكد ان اللى فى دماغى صح انى أسأله سؤال يقدر يبين ليا صحة مسلماتى من خطأها ؟ دا اللى قدرت أفهمه صح بقى ولا غلط ؟ الجواب: صحيح لازم المسلمات تهتز الأول شوية عشان نقدر نسأل عنها و المعنى اللى وصلتى له هو قصدى فعلا

السؤال: أنا عارفه معنى المسلمات بس استغربت ان حضرتك طلبت من اللى بيسأل انه يراجعها الأول اى علاقة ده بانه يسألك سؤال الجواب: ده السؤال اللى كنت منتظره منك من ضمن المسلمات اللى بتبقى عندنا أحيانا انطباعنا على الشخص اللى قدامنا فالأفضل من إنى أستسلم للانطباع المبدئى اللى ممكن يكون غلط ببساطة بقى أسأله أحسن دى حاجة و الحاجة التانية الجملة تتفهم ع المعنى اللى قلته فى الإجابة اللى فاتت يعنى تبقى أشبه بحكمة كده راجع مسلماتك و اسأل بشكل عام يعنى مش عن سؤالى بشكل خاص

السؤال: عمر لو قلتلك مثلا عايز اسماء كتب كدة او روايات اقراها فى وقت الفراغ بس عايز نوعية كدة من الكتب ببساطة خالص تكون واقعية يعنى بتكلم عن مواقف الانسان ممكن يمر بيها لما اقراها مثلا احس انى بكلم عن نفسى او عن الاشياء اللى ممكن تحصلى فى حياتى اليومية وكدة الجواب: ممكن تشوف كتب د شريف عرفة

السؤال: لا إله إلا الله وحده لا شريك له ، الله أكبر كبيرا والحمد الله كثيرا وسبحان الله رب العالمين ، لا حول ولا قوة إلا بالله العزيز الحكيم الجواب: جزيتم خيرا

السؤال: راجع ى مُسَلّماتك و اسأل ى يعنى اى الجواب: المسلمات فى المنطق هى قضايا أو كده بيعتبرها الواحد صحيحة و يسلم بصحتها من غير دليل عليها عشان بيتسخدمها بعد كده فى البراهين فى حياتنا بقى المسلمات دى هى القناعات اللى ورثناها من غير دليل حقيقي عليها و كتير منها غلط أصلا مراجعتها تكون بالسؤال

السؤال: كلما قررت تجنب شئ ما قلت قدرتك على ذالك ايه رئيك ف الجملة دى الجواب: بيقولك اللى بيقود سيارة السباق عند المنحنيات الصعبة بيقولوله اوعى تبص على جدار المنحنى و لكن ركز على المسار اللى عاوز تمشى عليه و بيقولوا برضه طبيعى إنك لو سايق عربية و الفرامل بايظة و قدامك شجرة و مركز عليها فاحتمال إنك تخبط فيها أكبر الأفضل فى رأيى للتجنب هو التركيز على البديل هتجنب أصحاب السوء يبقى هروح أركز مع أصحاب الخير هتجنب الأكل المضر يبقى هركز على الأكل الصحى و هكذا بقى حتى إننا لما نفكر إننا عاوزين نهرب من النار بنفكر فى الوقت نفسه نقرب للجنة

السؤال: سؤالى مهواش على الوقتى سؤالى عن الفكره نفسها وقناعتك الجواب: ممكن لو التفاهم عميق

السؤال: اسئلة غريبه ؟؟؟ الجواب: ايون مين قالك إنى عاوز أرتبط من أساسه عشان أشوف ممكن أرتبط عادى بواحدة أكبر منى و لا لأ

السؤال: للبنات ممكن ترتبطى بواحد اصغر منك فى السن ؟ وليه ؟ للشباب ممكن ترتبط بوحده اكبر منك فى السن ؟ وليه ؟ الجواب: بتسألوا أسئلة غريبة

السؤال: مآإهيِ نقطةة آلتحوِلَ فيَ حيآإتككَ آوِ نقآط آلتحوِلَ الليَ تحسَ غيرتَ حيآإتككَ الجواب: حياتى كانت مليانة نقاط تحول منها التطوع فى مشروع خطوة لمستقبلنا و أنا فى أولى إعدادى التطوع كميسر مهارات حياتية من تالتة إعدادى فريق ممكن الثانوية العامة الكلية بعض المشكلات علمتنى حاجات كتير و الحمد لله ثورة يناير تعلم التجويد أعتقد إن حاجات كتير عندى حصلت بالتدريج أكتر منها نقاط تحول كبرى